text: FC Nordsjælland kan ikke indberette Esbjerg-spiller
  23 marts 2011 kl. 08.37
  FC Nordsjælland indberettede EfB's Thomas Gårdsøe efter søndagens kamp til DBU?s disciplinærudvalg -  men det kan klubben faktisk ikke.
  Det siger leder af DBU's Turneringer Peter Ebbesen:
  ? Det eneste, en klub kan klage over, er gule og røde kort i forhold til de karantænepoint, der bliver tildelt. FCN kunne altså have klaget over Morten Nordstrands udvisning, men det er ikke tilfældet. Man kan ikke indberette en sag til disciplinærudvalget. Udvalget skal tage den slags sager op af egen drift og gør det ikke på baggrund af en klage eller indberetning, siger leder af DBU Turneringer Peter Ebbesen til JydskeVestkysten.
  Der er dog stadig mulighed for at udvalget selv vælger at starte en sag.
  FC Nordsjælland siger, at Thomas Gaardsøe bevidst sparkede på Morten Nordstrand, som derefter sparkede igen.
  